Σαλάτα με πατάτες, παντζάρι, μαρούλι και βινεγκρέτ μουστάρδας
Πατάτες, παντζάρι, μαρούλι και βινεγκρέτ παντρεύονται μοναδικά σε αυτή τη δροσερή σαλάτα για όλες τις ώρες.
750 γρ. πατάτες, κατά προτίμηση βιολογικές, ακαθάριστες αλλά πολύ καλά πλυμένες, 750 γρ. παντζάρια, κατά προτίμηση βιολογικά, ακαθάριστα αλλά πολύ καλά πλυμένα, 2 μαρούλια,πλυμένακαι στεγνωμένα, 4 κρεμμυδάκια φρέσκα, ψιλοκομμένα, 6 αυγά, κατά προτίμηση βιολογικά, σε θερμοκρασία δωματίου (μπορούμε, φυσικά, να χρησιμοποιήσουμε και τα ήδηβρασμένακαι βαμμένα αυγά), αλάτι, πιπέρι φρεσκοτριμμένο, 40 γρ. μουστάρδα απαλή, 40 γρ. ξίδι από κόκκινο κρασί, 150 γρ. ελαιόλαδο
Βράζουμε τα παντζάρια σε μια κατσαρόλα σε μπόλικο αλατισμένο νερό που να τα καλύπτει, για 1 ώρα ή μέχρι να μαλακώσουν καλά. Τα βγάζουμε από την κατσαρόλα και τα αφήνουμε να κρυώσουν.Παράλληλα, σε μια δεύτερη κατσαρόλα βράζουμε τις πατάτες γύρω στα 45 λεπτά ή μέχρι να μαλακώσουν. Τις βγάζουμε από την κατσαρόλα και τις αφήνουμε να κρυώσουν.Σε ένα κατσαρολάκι με νερό που κοχλάζει βάζουμε τα αυγά και τα βράζουμε για 10 λεπτά. Τα βγάζουμε και τα «κρυώνουμε» σε ένα μπολ με κρύο νερό.Καθαρίζουμε τις πατάτες και τα παντζάρια, τα κόβουμε σε κυβάκια διαστάσεων περίπου 2,5 εκ. και τα βάζουμε σε ένα μεγάλο μπολ.Κόβουμε το μαρούλι σε λωρίδες πάχους 1,5 εκ. και το βάζουμε μαζί με το φρέσκο κρεμμυδάκι στο μπολ.Καθαρίζουμε τα αυγά, τα κόβουμε με κοφτερό μαχαίρι σε 8 φέτες το καθένα και τα προσθέτουμε και αυτά στο μπολ.Ανακατεύουμε πρώτα το λάδι με τη μουστάρδα και μετά ρίχνουμε το ξίδι. Μη σας φαίνεται παράξενο αυτό - το κάνουμε για να μην ομογενοποιηθεί η βινεγκρέτ.Περιχύνουμε τη σαλάτα, την αλατοπιπερώνουμε και την ανακατεύουμε πολύ απαλά.
Μαρούλι,Παντζάρια,Πατάτες